OpenLLM-France/wikimedia huggingface dataset:
# Mario González Gutiérrez

* Per a altres significats, vegeu «Mario González».
Mario González Gutiérrez (Villarcayo de Merindad de Castella la Vella, 25 de febrer de 1996) és un futbolista espanyol que juga com a davanter, actualment al FC Famalicão, cedit pel Los Angeles FC.

## Trajectòria

Va fitxar el 2012 pel Vila-real Club de Futbol per jugar al seu equip juvenil. El 2014 va passar a formar part del Vila-real Club de Futbol "C" amb el qual va debutar el 30 d'agost de 2014 en un partit contra el Club Esportiu Castelló en Tercera Divisió.
Mario va marcar el seu primer gol com a sènior el 5 d'octubre de 2014 en la victòria del seu club per 4-0 contra el Futbol Club Jove Español. Dos mesos després va aconseguir un doblet enfront de l'Oriola CF.
El 29 de novembre de 2015 va aconseguir el primer hat-trick de la seva carrera. Ho va fer front al CD Acero.
Amb el primer equip va debutar el 17 d'agost de 2016 substituint Rafael Borré en la derrota per 1-2 del Vila-real enfront de l'AS Mònaco en la prèvia de la UEFA Champions League 2016-17. En Primera Divisió va debutar el 20 d'agost de 2016 substituint Alexandre Pato enfront del Granada Club de Futbol.
L'estiu de 2019 va fitxar pel Clermont Foot Auvergne, equip de la Ligue 2. Després de 20 partits i 4 gols al Clermont, va tornar al Vila-real Club de Futbol l'estiu de 2020, que el va cedir al CD Tondela.

## Referències

* ↑ «Mario González». Transfermarkt.
* ↑ «Mario González defenderá los colores del Tondela en Portugal». El Correo de Burgos, 16-09-2020. [Consulta: 30 setembre 2020].

## Enllaços externs

* Fitxa a Lapreferente
* Fitxa de Mario González Gutiérrez a BDFutbol
* Fitxa a Footballdatabase
# Federació Espanyola de Basquetbol

La Federació Espanyola de Bàsquet (FEB) és l'organisme que gestiona el bàsquet a Espanya. Va ser fundada el 31 de juliol de 1923 a Barcelona i el seu primer president va ser en Fidel Bricall.
El bàsquet a l'estat espanyol s'organitza de manera similar a la majoria dels països d'Europa i la majoria dels membres de la FIBA. Hi ha una lliga de clubs professionals gestionada per l'ACB com a primera categoria i la resta de divisions o escalafons són organitzats per la FEB, que engloba totes les competicions de bàsquet d'Espanya (Adecco LEB Or, Adecco LEB Plata i Lliga EBA), a més de les categories de formació de jugadors joves, juntament amb les federacions territorials. A nivell internacional, la FEB és l'entitat esportiva que ostenta la representació d'Espanya en les activitats i competicions basquetbolístiques oficials de caràcter internacional celebrades dins i fora del territori espanyol. És competència de la FEB l'elecció dels jugadors que han d'integrar les seleccions estatals de bàsquet en categoria absoluta i categories inferiors.

## Referències

* ↑ ecodiario.eleconomista.es Baloncesto.- La Federación Española de Baloncesto cumple 85 años el próximo jueves (castellà)

## Vegeu també

* Selecció de bàsquet d'Espanya
* Asociación de Clubs de Baloncesto

## Enllaços externs

* Federació Espanyola de Basquetbol - Lloc web oficial
* Fitxa al web de la FIBA Arxivat 2012-08-30 a Wayback Machine.
# Resolució 2080 del Consell de Seguretat de les Nacions Unides

La Resolució 2080 del Consell de Seguretat de les Nacions Unides és una resolució que fou adoptada per unanimitat el 12 de desembre de 2012. El Consell va ampliar els mandats de cinc jutges de la Sala d'Apel·lacions del Tribunal Penal Internacional per a Ruanda fins al 31 de desembre de 2014.

## Detalls

Amb la Resolució 1966 (2010), el Consell de Seguretat va establir el Mecanisme Residual per a Tribunals Penals Internacionals a final de 2010 i va demanar al Tribunal de Ruanda que completés la seva tasca a final de 2014 i que preparés la transició cap al mecanisme. El departament de Ruanda del Mecanisme havia entrat en vigor l'1 de juliol de 2012. Un altre plet estava pendent davant el tribunal de Ruanda, i no es completaria fins al 31 de desembre de 2012.
El Consell va acordar aleshores ampliar fins al 31 de desembre de 2014 el mandat dels jutges:
* Mehmet Güney
* Khalida Khan
* Arlette Ramaroson
* Batxtiejar Toezmoetxamedov
* Andrésia Vaz

## Referències

* ↑ «Security Council extends term of office of 5 appeals judges for Rwanda criminal tribunal until 31 dec 2014» (en anglès). Nacions Unides, 12-12-2012. [Consulta: 19 desembre dez 2012].

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* «United Nations Security Council Resolution 2080» (pdf). Nacions Unides.
# Família d'Eunòmia

La família d'Eunòmia és una gran agrupació d'asteroides del tipus S, la denominació de la qual procedeix de l'asteroide Eunòmia. És la família més prominent del cinturó d'asteroides intermedi. Aproximadament el 5% de tots els asteroides del cinturó principal pertanyen a aquesta família.

## Característiques

El membre més gran amb diferència de la família és (15) Eunòmia, el major de tots els asteroides del tipus S (rocosos; de l'anglès "stony"), amb aproximadament 300 km en el seu eix major. Té 250 km de radi mitjà, i se situa molt pròxim al baricentre de la família. S'estima que Eunòmia conté aproximadament el 70-75% de la massa del cos original, que havia de tenir un diàmetre mitjà d'uns 280 km, i que va ser disgregat per l'impacte catastròfic que va crear la família.

## Referències

* ↑ «On the Size Distribution of Asteroid Families: The Role of Geometry». Icarus, 141, 1999, pàg. 65. Arxivat de l'original el 2020-03-28. Bibcode: 1999Icar..141...65T. DOI: 10.1006/icar.1999.6148 [Consulta: 2 març 2017].
# Molí de l'Antic

El Molí de l'Antic és una obra de Berga protegida com a Bé Cultural d'Interès Local.

## Descripció

Antic casal moliner de planta baixa més tres pisos. És l'únic molí de la riera de Metge que conserva tota la instal·lació molinera en bones condicions de funcionament, encara que l'anterior roda de calaixos ha estat substituïda per una petita turbina.

## Història

Esmentat al cadastre de 1716-1718 quan s'hi estava el moliner Joan Gironella i el paraire Francesc Gironella. Poden documentar-se al llarg del segle xix i fins a l'actualitat tots els estadants i moliners. El 1961 s'instal·là al costat dol molí, i en un local a part una petita indústria tèxtil que tancà el 1977.

## Referències

* 1 2 «Molí de l'Antic». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Cecilio Valverde Mazuelas

Cecilio Valverde Mazuelas (Còrdova, Andalusia 1927 - íd. 2001) fou un polític i advocat espanyol que fou President del Senat entre 1979 i 1982 sota el govern de la UCD.

## Biografia

Va néixer el 27 de juny de 1927 a la ciutat de Còrdova. Va estudiar dret a la Universitat de Madrid, on es va llicenciar el 1948. Posteriorment treballà d'advocat en diferents bufets a Còrdova, Sevilla, Granada i Madrid.
Morí l'11 de juny de 2001 a la seva residència de Còrdova.

## Activitat política

L'any 1976 participà en la fundació del Partit Socialista Liberal Andalús (PSLA), que posteriorment s'integrà dins la Unió de Centre Democràtic (UCD).
En les eleccions generals de 1977 fou escollit senador al Senat en representació de la província de Còrdova, sent membre de diverses comissions. Després de ser reescollit senador en les eleccions generals de 1979 fou nomenat el març d'aquell any President del Senat, càrrec que ocupà fins al final de la I Legislatura, moment en el qual abandonà la política activa.

## Enllaços externs

* (castellà) Informació de Cecilio Valverde al Senat espanyol Arxivat 2011-12-18 a Wayback Machine.
# Soroll de parpelleig

Soroll de parpelleig (en anglès Flicker noise) és un tipus de soroll electrònic amb una densitat espectral de potència segons la funció 1/f (soroll rosa). El soroll de parpelleig succeeix a pràcticament tots els dispositius electrònics.

## Propietats

* El soroll de parpelleig té major presència a les baixes freqüències i desapareix a les altes freqüències.
* Típicament té una distribució normal o Gaussiana.
* Si la potència té una funció $1/f$ llavors la tensió serà $1/\surd (f)$.
* Per a calcular el soroll total en una banda freqüencial entre f1 i f2 :
$v=k\textstyle \int _{f1}^{f2}\displaystyle 1/f.df=k_{1}\surd (k_{2}*\ln(f_{2}/f_{1})$

## Referències

* ↑ «Flicker Noise | 1/f Noise | Radio-Electronics.Com» (en anglès). http://www.radio-electronics.com.+[Consulta: 9 novembre 2017].
* ↑ Trump, Bruce «1/f Noise—the flickering candle» (en anglès). EDN, 09-11-2017.
* ↑ electronics+radio. «What is Flicker Noise | 1/f Noise | Electronics Notes» (en anglès). https://www.electronics-notes.com.+[Consulta: 9 novembre 2017].
# Federació Espanyola de Rugbi

La Federació Espanyola de Rugbi és l'ens rector del rugbi a Espanya. La seva seu principal és a Madrid, i el seu actual president és Alfonso Mandado Vázquez. Espanya és membre de la International Rugby Board (IRB) des de 1988.

## Història

Es va crear el 1923 i es va afiliar a la Federació Internacional de Rugbi Amateur (FIRA) el 1934. En aquest sentit, Espanya va arribar a formar part de la FIRA gràcies al suport que va donar Catalunya al seu ingrés. A causa dels drets que a Catalunya li reconeixia en temes esportius el seu Estatut d'Autonomia de 1932, l'any 1934 (París), Catalunya va figurar com a fundadora i membre de ple dret de la FIRA juntament amb les federacions estatals de França, Itàlia, Alemanya, Txecoslovàquia i Romania. Això va provocar un relatiu incident polític-esportiu en l'època. La Federació Espanyola va protestar perquè també volia formar part de la FIRA i, gràcies a la mediació de la Federació Catalana, va entrar-hi com a federació adherida.
Malgrat tot això, certs sectors van expressar el seu malestar a Madrid i la Federació Espanyola es va veure obligada a expulsar la Catalana de les competicions estatals. Catalunya va organitzar la seva pròpia competició i diferents partits oficials internacionals de la Selecció Catalana contra les seleccions de França i Itàlia. Aquesta independència esportiva es va perllongar fins a l'any 1940, any en el qual es va prohibir, dins el conjunt de mesures repressores de la dictadura del general Francisco Franco. Actualment, la Federació Catalana de Rugbi espera que la Llei de Memòria Històrica d'Espanya i el suport de l'Estat, permetin tornar-li els que considera que són els seus legítims drets com a fundadora de la FIRA i per competir internacionalment.

## Referències

* ↑ «Quienes somos» (en castellà). Federació Espanyola de Rugbi. [Consulta: 30 juliol 2011].

## Enllaços externs

* Federació Espanyola de Rugbi - Lloc web oficial
# Resolució 2086 del Consell de Seguretat de les Nacions Unides

La Resolució 2086 del Consell de Seguretat de les Nacions Unides fou adoptada per unanimitat el 21 de gener de 2013. La seva aprovació fou seguida per un debat obert moderat per Pakistan sobre l'enfocament de les operacions de pau. Com que els conflictes s'havien tornat cada vegada més complexos, les operacions de pau havien de ser manejades de manera multidimensional.

## Detalls

L'objectiu de les operacions de pau havia de consistir en construir i mantenir la pau i el desenvolupament per tal de ser eficaç en situacions posteriors a un conflicte. També calia donar a conèixer la legitimitat internacional i el pes polític d'un mandat del Consell de Seguretat. A més havia de desplegar-se sobre el terreny una combinació de capacitats civils, policials i militars sota un lideratge conjunt.
El mandat podria preveure que una força de manteniment de la pau assumís les responsabilitats del país amfitrió, com garantir la seguretat al país, dirigir el procés polític i protegir la població de la violència. El govern del país amfitrió seria responsable de determinar les prioritats durant el procés de pau, en consulta amb una àmplia secció de la societat. Les tasques que una força de pau podria rebre:
* La seguretat al país,
* Desarmament,
* Reforçar els organismes encarregats de l'aplicació de la llei del país,
* Desminatge
* Facilitar el diàleg polític,
* Proporcionar assistència d'emergència,
* Protegir els drets humans,
* Protegir la població de la violència,
* Donar suport als esforços de desenvolupament econòmic,
* Donar suport a la participació de les dones en el procés de pau.
Es va demanar als països i organitzacions que ampliessin les seves capacitats civils disponibles per a les operacions de manteniment de la pau. Una força de pau també havia de tenir un mandat clarament definit i recursos suficients, el que sovint era un problema.

## Referències

* ↑ ONU. «SC endorses 'multidimensional' approach to peacekeeping aimed at facilitating peacebuilding, preventing relapse into conflict», 21-01-2013.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Molí de Ger

El Molí de Ger és un molí del municipi de Ger (Cerdanya) que forma part de l'Inventari del Patrimoni Arquitectònic de Catalunya.

## Descripció

és un edifici situat a la riba del riu Segre, entre el riu Ger i el rec de la Devesa de Niula, fora del nucli urbà de Ger. S'alça sobre una planta rectangular i murs paredats amb obertures de maó vist i, teulada a dues vessants. Forma part d'un conjunt d'edificis construïts en diferents èpoques que pertanyen al mateix recinte del molí. Es conserva en bon estat de conservació, ja que encara és en ús com habitatge. Tal com a molí, veiem restes d'una petita bassa i la resclosa, cobert per vegetació degut al seu desús.

## Història

L'antic molí de Ger va ser restaurat i actualment s'utilitza com a habitatge habitual. La finca disposa de coberts i naus annexes, amb una explotació ramadera que s'ha especialitzat en la producció de formatges artesans. Segons els propietaris actuals, a finals dels anys 1930 es deixa d'utilitzar com a molí fariner. Posteriorment s'utilitza per a generar corrent elèctric, fins a l'any 1987. Actualment s'utilitza com magatzem dels baixos de l'habitatge.

## Referències

* 1 2 «Molí de Ger». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 desembre 2015].
# Cecilton

Cecilton és una població dels Estats Units a l'estat de Maryland. Segons el cens del 2000 tenia 474 habitants.

## Demografia

Segons el cens del 2000, Cecilton tenia 474 habitants, 198 habitatges, i 129 famílies. La densitat de població era de 406,7 habitants per km².
Dels 198 habitatges en un 31,3% hi vivien nens de menys de 18 anys, en un 39,4% hi vivien parelles casades, en un 19,2% dones solteres, i en un 34,8% no eren unitats familiars. En el 30,3% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,6% tenia menys de 18 anys, un 6,8% entre 18 i 24, un 27,8% entre 25 i 44, un 21,7% de 45 a 60 i un 17,1% 65 anys o més.
L'edat mediana era de 37 anys. Per cada 100 dones de 18 o més anys hi havia 82,2 homes.
La renda mediana per habitatge era de 38.971 $ i la renda mediana per família de 41.563 $. Els homes tenien una renda mediana de 36.071 $ mentre que les dones 23.068 $. La renda per capita de la població era de 21.719 $. Entorn del 8,4% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cecilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Cecilton». American Fact Finder. Oficina del Cens dels Estats Units, 12-01-2010.
# Burt Hochberg

Burt Hochberg (1933 – 13 de maig de 2006) va ser un expert en escacs i altres jocs i trencaclosques. Va ser autor i va editar molts llibres sobre escacs, i va ser editor tant de Chess Life (des del desembre de 1966 fins a l'octubre de 1979 inclòs) com de la revista GAMES. Hochberg ha estat l'editor que més temps en la història va estar al capdavant de la revista Chess Life.
Hochberg va ser la principal força editorial i assessora darrere del projecte d'escacs d'RHM Publishing als anys 70, que va produir molts títols d'alta qualitat de diversos dels millors jugadors del món, que es van vendre bé. Aquest treball va captar i va alimentar l'enorme augment de la popularitat dels escacs impulsat per la conquesta per Bobby Fischer del Campionat del món d'escacs de 1972. Alguns exemples en són:
* La Defensa francesa, per Svetozar Gligorić (RHM 1974);
* El Gambit Benko, per Pál Benkő, (RHM 1973);
* Interzonals del Campionat mundial: Leningrad—Petropolis 1973, per Robert Wade, L.S. Blackstock, i Aleksandr Kótov, (RHM 1974);
* How To Open A Chess Game, per set Grans Mestres Internacionals (Larry Evans, Paul Keres, Tigran Petrossian, Lajos Portisch, Vlastimil Hort, Svetozar Gligorić, i Bent Larsen), (RHM 1974).

## Referències

* "Burt Hochberg 1933–2006". (Setembre 2006). Revista GAMES, p. 2.
# Ariel (La Sireneta)

Ariel és un personatge de ficció de la pel·lícula d'animació de Walt Disney Pictures La Sireneta (1989). Ariel té la veu de Jodi Benson en totes les aparicions animades oficials. Ariel és la filla petita del rei Tritó i la reina Atena d'un regne submarí anomenat Atlantica. Sovint és rebel i, a la primera pel·lícula, anhela formar part del món humà. Es casa amb el príncep Eric, a qui va rescatar d'un naufragi, i junts tenen una filla, Melody. És la quarta princesa de Disney i també la primera princesa de Disney que es va desenvolupar durant el Renaixement de Disney.
El personatge es basa en el personatge principal del conte de fades de Hans Christian Andersen de 1837 "La sirenita", però es va convertir en una personalitat diferent per a l'adaptació cinematogràfica d'animació de 1989. Ariel ha rebut una recepció mixta de la crítica; algunes publicacions com Time la critiquen per ser massa devota a Eric, mentre que d'altres, com Empire, lloen el personatge per la seva personalitat rebel, una diferència amb els papers anteriors de les princeses Disney. Halle Bailey retrata una versió d'acció en viu del personatge a l'adaptació de 2023 de la pel·lícula original de 1989.

## Aparicions

* La Sirenenta (1989)
* The Little Mermaid (TV series) (1992-1994)
* The Little Mermaid II: Return to the Sea (2000)
* The Little Mermaid: Ariel's Beginning (2008)
* En Ralph destrueix internet (2018)
* La Sireneta (2023)
* Once upon a studio (2023)

## Referències

* ↑ «La sireneta» (en castellà). [Consulta: 3 setembre 2024].
* ↑ Cinemanía. «Quién es Halle Bailey, la protegida de Beyoncé, que interpreta a Ariel en 'La Sirenita'» (en castellà), 22-05-2023. [Consulta: 3 setembre 2024].
# Federació Internacional d'Esports per a Cecs

La Federació Internacional d'Esports per a Cecs (en anglès: International Blind Sports Federation - IBSA) és el nom que rep la federació internacional d'esports per a cecs. Va ser fundada el 1981 a París i té la seu a Bonn, Alemanya. Compta amb 115 federacions nacionals afiliades, i s'integra en el Comitè Paralímpic Internacional (IPC). Entre les competicions que organitza, en destaquen els Jocs Mundials de la IBSA, dels quals, la tercera edició es va realitzar alBrasil, el 2007.
La seva finalitat, per a la IBSA:
| « | L'esport és el millor mitjà de promoció de la imatge integradora de les persones amb discapacitat i cegues en particular, ajudant a superar la seva minusvalidesa potenciant la seva autoestima, capacitat de superació i normalització en el seu entorn, i en definitiva, la seva plena realització | » |
| — International Blind Sports Federation |||

## Sistema de classificació IBSA per grau de discapacitat

La IBSA ha desenvolupat un sistema de classificació dels atletes, en tres nivells, segons el grau de discapacitat visual, per tal d'organitzar competències equilibrades i adaptar les regles i instal·lacions. Els tres nivells, denominats B1, B2 i B3 són:
* B1: Totalment o gairebé totalment cec; des de no percepció de llum a percepció de llum però inhabilitat per a reconèixer la forma d'una mà.
* B2: Parcialment cega; capaç de reconèixer la forma d'una mà fins a una agudesa visual de 2/60 o un camp visual de menys de 5 graus.
* B3: Parcialment cega; agudesa visual des 2/60 a 6/60 o un camp visual des de 5 a 20 graus.

## Activitats

La IBSA organitza i regula l'esport de les persones amb discapacitats visuals en les següents àrees:
* Atletisme
* Ciclisme
* Deu bitlles
* Esquí alpí
* Esquí de fons
* Futbol sala
* Golbol
* Judo
* Natació
* Nou bitlles
* Powerlifting
* Showdown
* Tir
* Tir amb arc
* Torball

## Referències

* ↑ «History-IBSA». [Consulta: 30 agost 2016].
* ↑ «IBSA Members» (en anglès). International Blind Sports Federation. [Consulta: 5 agost 2013].

## Vegeu també

* Jocs Paralímpics
* Futbol per a cecs

## Enllaços externs

* «Official website of IBSA (International Blind Sports Federation)». [Consulta: 5 agost 2013].
# Resolució 2082 del Consell de Seguretat de les Nacions Unides

La Resolució 2082 del Consell de Seguretat de les Nacions Unides fou adoptada per unanimitat el 17 de desembre de 2012. El Consell aprova mantenir vigents les sancions internacionals (embargament d'armes i prohibició de viatjar) contra els talibans i altres persones vinculades, alhora que ampliava 30 mesos el mandat de l'Ombudsman creat en 2009 per tractat les sol·licitud de supressió de la llista i de l'equip de verificació d'aplicació de les sancions. També es van perfeccionar els procediments pels quals s'incloïa determinades persones a la llista.

## Referències

* ↑ Nacions Unides. «SC adopts resolution refining separate regimes governing sanctions against Al-Qaida, Taliban», 17-12-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Tiffany Cromwell

Tiffany Cromwell (Stirling, Austràlia Meridional, 6 de juliol de 1988) és una ciclista australiana professional des del 2013 i actualment a l'equip Canyon-SRAM.

## Palmarès

* 2008
** 1a al Sea Otter Classic (circuit)
* 2009
** 1a al Sea Otter Classic (carretera)
** Vencedora d'una etapa a la Ruta de França
** Vencedora d'una etapa al Tour féminin en Limousin
* 2012
** Vencedora d'una etapa al Giro d'Itàlia
* 2013
** 1a a l'Omloop Het Nieuwsblad
* 2016
** Vencedora d'una etapa al Giro d'Itàlia
* 2017
** Vencedora d'una etapa a la Volta a Turíngia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Megalobulimus lopesi

Megalobulimus lopesi és una espècie de gastròpode eupulmonat terrestre de la família Strophocheilidae.

## Distribució geogràfica

Es troba al Brasil.

## Referències

* ↑ Mansur, M.C.D. (1996). "Megalobulimus lopesi." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 13 abril 2023]

## Bibliografia

* Bequaert, J., 1948, Monog. of the Strophocheilidae..., Bull. Comp. Zoo., Harvard, pg.152.
* Leme, J. L. Moreira. (1989). Megalobulimus lopesi sp. n., uma nova espécie de Pulmonata terrestre da mata atlantica brasileira (Mollusca, Gastropoda, Megalobulimidae). Memórias do Instituto Oswaldo Cruz. 84, suppl. 4: 313-318.

## Enllaços externs

* BioLib (anglès)
* Encyclopedia of Life (anglès)